**ჰანა სტოკინგ-სიაგკირსი** (ინგლ. Hannah Stocking; დ. 4 თებერვალი, 1992, ლოს-ანჯელესი, აშშ) — ამერიკელი ინტერნეტ-ვარსკვლავი და მოდელი. მას YouTube-ზე 6.8, ხოლო Instagram-ზე 17.6 მილიონი გამომწერი ჰყავს. თავის პარტნიორებთან ერთად იგი არის Shots Studios-ის მფლობელი.

ცხოვრება და კარიერა
-------------------

ჰანა სტოკინგი დაიბადა 1992 წლის 4 თებერვალს ლოს-ანჯელესში. იგი არის ჰოლი და ჯონ სტოკინგების შვილი. მას მხოლოდ ერთი უფროსი და ჰყავს, სახელად რუბი. წარმოშობით იგი არის ბერძენი, სომეხი, უკრაინელი და უნგრელი. ჰანამ აშლანდის სკოლა დაამთავრა, ორეგონის შტატში. ამის შემდეგ მან კალიფორნიაში, დომინიკელთა უნივერსიტეტში განაგრძო განათლების მიღება, სადაც იგი სწავლობდა ქიმიას, ბიოლოგიას და თამაშობდა ფრენბურთის გუნდში. 

2013 წლის 1 აგვისტოდან მან ვიდეო-ბლოგერობა დაიწყო, რა დროსაც YouTube-ზე ატვირთა თავისი პირველი ვიდეო, სახელად „როგორ აფასებენ გოგონები ბიჭებს VS როგორი დამოკიდებულება აქვთ მამაკაცებს გოგონებისადმი."

მოგვიანებით მან გაიცნო თავისი კოლეგა, ლილი პონსი, რომელთან ერთადაც დაიწყო საერთო, იუმორისტული ვიდეოების ჩაწერა და გამოქვეყნება. ამავე წელს მან ტაილერ პერის საშინელებათა ფილმში „ბუ 2! ჰელოუინი მზადაა" შეასრულა ანას როლი. 

2017 წელს ჰანა სტოკინგმა გააშუქა გრემის რიგით 59-ე დაჯილდოვების ცერემონია, რა დროსაც წითელ ხალიჩაზე არაერთი გამოჩენილი ადამიანისაგან აიღო ინტერვიუ. ამავე წლის დეკემბერში ლილი პონსთან ერთად იგი დუბაიში იმყოფებოდა Vidxb-ს კონვენციის სტუმარი ვარსკვლავის სტატუსით. ამ შეხვედრაზე მთელი მსოფლიოს ბლოგერებმა გაუზიარეს ერთმანეთს ინფორმაცია.

2018 წლის თებერვალში ცნობილი გახდა, რომ სტოკინგი პარტნიორობდა კომპანია ATTN-თან, რომელთა დაკვეთითაც იღებდა მეცნიერებაზე დაფუძნებულ ვიდეოებს. მოგვიანებით ჰანას სპონსორები გახდნენ ისეთი კომპანიები, როგორებიცაა: Google და Fifa.

2018 წლის აპრილში ჰანა სტოკინგმა შექმნა ოფიციალური ვიდეო პუ ბერის, ჯასტინ ბიბერისა და ჯეი ელექტრონიკასათვის, სადაც მასთან ერთად მონაწილეობდა ლილი პონსიც. 

ამავე წელს იგი გახდა კომპანია Shots Studios თანამფლობელი. მასთან ერთად ამ კომპანიის მფლობელები არიან: ლილი პონსი, ხუანპა სურიტა, ანვარ ჯიბავი და როდოლფო მანკუზო. აქ ისინი ერთობლივად ქმნიან სხვადასხვა სახის კომედიურ ვიდეოებსა და სერიებს.

2018 წლის ივნისში სტოკინგმა Instagram-ზე ახალი, სამეცნიერო არხი გააკეთა, სადაც მეცნიერებაზე დაფუძნებულ ვიდეოებს დებს. მისი ყველაზე ცნობილი ვიდეოა „სილამაზის მეცნიერება".

2019 წელს სტოკინგი პირველი ბლოგერი გახდა, რომელმაც ქალ მეწარმეთა დღის პიონერის ჯილდო გაეროსაგან, საერთაშორისო და გლობალურ დონეზე, გასართობ საქმიანობაში მიღწეული წარმატებისათვის. მისი ჯილდოს გადაცემის ვიდეო ჩაწერილია და ინახება კონგრესის არქივში. 

2019 წლის დეკემბერში ჰანამ YouTube-სგან მიიღო ყველაზე წარმატებული თანამშრომლის ჯილდო.

სქოლიო
------

1. ↑  "Hannah Stocking-Siagkris - 2013 Women's Volleyball - Dominican University of California". Dominicana Athletics. Dominican University of California. 2013. Retrieved 12 November 2018.
2. ↑  "Hannah Jo Stocking, Born 02/04/1992 in California". *CaliforniaBirthIndex.org*. Retrieved 13 June 2018.
3. 1 2 3 4  "Hannah Stocking". CraveOnline. CraveOnline Media, LLC. Archived from the original on 18 February 2018. Retrieved April 13, 2018.
4. ↑  Stocking, Hannah [@HannahStocking] (4 January 2014). "Greek/Armenian/Hungarian/Ukranian lol RT @Ozy\_da\_devil: @HannahStocking are you Italian?" (Tweet). Retrieved 14 March 2019 – via Twitter.
5. ↑  Spanos, Brittany (October 20, 2016). "Watch Blink-182 Recreate 'Age' Video in 'She's Out of Her Mind' Clip დაარქივებული 2017-08-01 საიტზე Wayback Machine. ". Rolling Stone. Penske Business Media, LLC. Retrieved January 26, 2017.
6. ↑  Weigle, Lauren (February 12, 2017). "E! Red Carpet – Grammy Awards 2017: Everything You Need to Know". Heavy.com. Retrieved June 26, 2017.
7. ↑  Stocking, Hannah (24 December 2018). Christmas Vacation | Hannah Stocking (YouTube). Retrieved 28 December 2018.
8. ↑  Weiss, Geoff (12 April 2018). "Poo Bear, Justin Bieber Tap YouTube Star Hannah Stocking For Latest Lyric Video". *tubefilter*. Retrieved 28 December 2018.
9. ↑  Weiss, Geoff (27 June 2018). "Shots Studios Unveils IGTV Slate Featuring Series From Hannah Stocking, Anwar Jibawi, More". Tubefilter. Retrieved 5 January 2019.
10. ↑  "WEDO ANNUAL PIONEER AWARDS 2019 დაარქივებული 2019-12-06 საიტზე Wayback Machine. ". *Women's Entrepreneurship Day*. Retrieved 2019-12-06.
11. ↑  /"Streamy Awards To Go Host-Less This Year". *Deadline*.